**Primăria Municipiului Arad**

**Direcția Generală Poliția Locală**

Operator date caracter personal 12748

Pe toată durata sezonului estival**,** polițiștii locali cu atribuții în domeniul circulației pe drumurile publice vor desfășura acțiuni de constatare și sancționare a bicicliștilor care nu respectă normele de circulație prevăzute de ***Art. 14, lit. a-e din HG 1391/2006 privind dotările tehnice pe care trebuie să le dețină o bicicletă pusă în circulație (frâne rezistente, direcție reglată, avertizare sonoră, sistem de lumini funcțional specific și omologat montat pe partea din față a bicicletei și în partea din spate, dar și la nivelul roților....***acestea reprezintă dotărilor minime de care trebuie să dispună o bicicletă în conformitate cu legislația în vigoare pentru a fi evitate anumite incidente grave în trafic).

De asemenea, în timpul deplasării cu bicicleta, orice biciclist trebuie să respecte câteva reguli importante cuprinse în ***Art. 161 al. 1 lit. a-s din HG 1391/2006 privind interdicțiile - "să nu circule pe sectoarele de drum semnalizate cu indicatorul având semnificația "Accesul interzis bicicletelor", să nu circule pe trotuare, cu excepția cazului când pe acestea sunt amenajate piste speciale destinate lor, să nu circule fără a purta îmbrăcăminte cu elemente fluorescent-reflectorizante, de la lăsarea serii până în zorii zilei sau atunci când vizibilitatea este redusă",*** *precum**și alte norme prevăzute de legislația în vigoare.*

***Nerespectarea prevederilor precizate anterior presupune sancționarea biciclistului cu o amendă cuprinsă între 870-1160 lei (adică, prețul unei biciclete noi, performante).***

Acţiunile polițiștilor locali se vor derula în principal pe **Faleza Mureşului**, unde există un flux semnificativ de bicicliști și pietoni, care pot fi implicați în incidente grave, nedorite, drept urmare, polițiștii locali cu atribuții privind circulația rutieră vor fi prezenți în zonă, în scopul monitorizării situației, constatării și sancționării bicicliștilor care ignoră regulile de circulație.

În acest context, facem o propunere de participare bicicliștilor la două evenimente sportive

legate de "*mersul pe două roți"* care se vor desfășura în luna iunie în orașul nostruși anume – *Cupa Aradului la Ciclism 2019* și o competiție *Ciclism – Road Grand Tour "Turul Aradului -2019".*